ทรัพย์สินซึ่งเป็นสาธารณสมบัติของแผ่นดินนั้น จะโอนแก่กันมิได้ เว้นแต่อะไร
ก. สิทธิของโจทก์ในที่พิพาทดีกว่าจำเลย
ข. เกี่ยวข้องกับวัตถุประสงค์ของสาธารณสมบัติของแผ่นดิน
ค. การอาศัยอำนาจแห่งบทบัญญัติกฎหมายเฉพาะหรือพระราชกฤษฎีกา
ง. การยกอายุความขึ้นต่อสู้กับแผ่นดินในเรื่องทรัพย์สินอันเป็นสาธารณสมบัติของแผ่นดิน
คำตอบที่ถูกต้องได้แก่ ค.  เนื่องจาก เพราะทรัพย์สินซึ่งเป็นสาธารณสมบัติของแผ่นดินนั้นจะโอนแก่กันมิได้ เว้นแต่อาศัยอำนาจแห่งบทบัญญัติกฎหมายเฉพาะหรือพระราชกฤษฎีกา
ตัวอย่าง
- รับซื้อที่ดินเจ้าของเดิมได้อุทิศบางส่วนให้เป็นทางสาธารณประโยชน์ไปโดยปริยายแล้ว แม้ที่ดินส่วนนั้นจะอยู่ในเขตโฉนดที่ดินรับซื้อไว้ผู้ซื้อที่ดินนั้นก็ไม่มีสิทธิที่จะยึดถือเอาเป็นของตนได้ และแม้จะมีผู้ทำหลังคาและชายคารุกล้ำที่ดินส่วนนั้น ผู้ซื้อที่ดินก็ไม่ใช่ผู้เสียหายไม่มีอำนาจฟ้องให้ตัดหลังคาและชายคาได้
- มรดกของผู้ไม่มีทายาทโดยธรรมหรือผู้รับพินัยกรรมตกเป็นของแผ่นดินและถือเป็นสาธารณสมบัติของแผ่นดิน

ผู้ใดจะยกอายุความขึ้นต่อสู้แผ่นดินไม่ได้
ห้ามมิให้ยกอายุความขึ้นต่อสู้กับแผ่นดินในเรื่องทรัพย์สินอันเป็นสาธารณสมบัติของแผ่น ผู้ใดจะยกอายุความขึ้นต่อสู้แผ่นดินไม่ได้ เช่น คูเมืองซึ่งราชการดูแลอยู่เป็นสาธารณสมบัติของแผ่นดิน โจทก์เข้าครอบครองใช้ยันต่อรัฐไม่ได้ ที่ดินเวนคืนมาเพื่อสาธารณประโยชน์เป็นที่ดินที่กลับมาเป็นของรัฐตามกฎหมายที่ดิน อันเป็นสาธารณสมบัติของแผ่นดินตามจำเลยจะอ้างอายุความได้ภาระจำยอมเดินผ่านไม่ได้
ข้อสังเกต ระหว่างเอกชนด้วยกัน ผู้ครอบครองที่สาธารณสมบัติของแผ่นดินใช้ยันระหว่างกันเองได้

ห้ามมิให้ยึดทรัพย์สินของแผ่นดิน ห้ามมิให้ยึดทรัพย์สินของแผ่นดิน ไม่ว่าทรัพย์สินนั้นจะเป็นสาธารณสมบัติของแผ่นดินหรือไม่

สาธารณสมบัติของแผ่นดินห้ามยึดแม้ขณะยึดจะไม่ทราบว่าเป็นทรัพย์สินของแผ่นดิน ก็ไม่ทำให้การยึดมีผลยันต่อแผ่นดินได้ การยึดทรัพย์เช่นว่านี้จึงไม่มีผลตามกฎหมายแต่ประการใด หรือแต่ทรัพย์สนของแผ่นดินที่นำมาใช้กระทำผิดอาจถูกริบได้ เพราะว่ากรณีเป็นเรื่องศาลพิพากษาให้ริบทรัพย์มิใช่เป็นการยึดทรัพย์สินของแผ่นดิน
กฎหมายทรัพย์สิน-กรรมสิทธิ์-ทรัพย์อิงสิทธิ